Margit Ellermaa: Snowboarding | SkillMint
Margit is not following anyone yet.
Margit doesn't have any followers yet. Leo nog ’n treetjie nader aan Oscar-glorie
JY LEES NOU Leo nog ’n treetjie nader aan Oscar-glorie
Leonardo DiCaprio se wraakriller The Revenant was die groot wenner by die 2016 Bafta-toekennings Sondagaand.
Dit lyk of dié drama ook by die Oscars gaan skoonskip maak ná ’n uitblinker-aand by die Baftas waar dit bekroon is met vyf toekennings: Beste rolprent, beste akteur vir Leonardo DiCaprio, beste regisseur vir Alejandro González Iñárritu, beste kamerawerk en beste klank.
Lees ook: Sterre skitter by Bolandse première van Vir Altyd
Leonardo het in sy toespraak vir sy ma ’n gelukkige verjaarsdag toegewens en sy medester, Tomy Hardy, se lof besing. “Tom, ek wil jou bedank vir jou vurige lojaliteit as vriend. Ek kon dit nie sonder jou doen nie.”
Mad Max: Fury Road was nog ’n groot wenner met vier toekennings vir beste kostuumontwerp, beste produksie-ontwerp, beste grimering en hare en beste redigering.
Kate Winslet is bekroon as beste byspeelster vir haar rol in Steve Jobs en het aan verslaggewers gesê toekennings en nog vir haar ’n groot hoogtepunt.
“Ek voel net so dankbaar om nog hierdie werk te kan doen. Ek doen dit al vandat ek 15 is en is nog net so lief daarvoor as destyds, dalk selfs meer want ek weet hoe moeilik dit is om te doen en alles in die lewe te balanseer. Dit beteken regtig so baie vir my.”
Op ’n vraag oor of sy haar toespraak vir die Oscars voorberei, het sy geantwoord: “Genade, moet jy nog daardie vraag vra?! Ek berei nooit voor nie. Ek is so oortuig daarvan ek gaan nie enige pryse wen nie. Dis heeltemal oorweldigend.”
Lees ook: Agt keer wat Beyoncé die wêreld laat regop sit het
Mark Rylance is aangewys as beste byspeler vir Bridge of Spies, die Star Wars-akteur John Boyega het die Rising Star-toekenning gewen en sir Sidney Poitier is met die Fellowship-toekenning vereer.
Ander wenners sluit in Inside Out as beste animiasiefliek, Star Wars: The Force Awakens (beste spesiale visuele effekte), Brooklyn (beste Britse fliek) en Amy (beste dokumentêr).
Stephen Fry was die gasheer vir die geleentheid wat by die Royal Opera House in Londen gehou is.
Die volledige lys wenners:
Beste rolprent: The Revenant
Beste Britse rolprent: Brooklyn
Beste regisseur: Alejandro González Iñárritu - The Revenant
Beste akteur in hoofrol: Leonardo DiCaprio - The Revenant
Beste aktrise in hoofrol: Brie Larson - Room
Beste byspeler: Mark Rylance - Bridge of Spies
Beste byspeelster: Kate Winslet - Steve Jobs
Rising Star-toekenning: John Boyega
Beste oorspronklike draaiboek: Tom McCarthy, Josh Singer - Spotlight
Beste verwerkte draaiboek: Adam McKay, Charles Randolph - The Big Short
Beste oorspronklike musiek: Ennio Morricone - The Hateful Eight
Beste animasiefliek: Inside Out
Beste dokumentêr: Amy
Beste Nie-Engelse fliek: Wild Tales
Beste debuut deur Britse skrywer, regisseur of vervaardiger: Theeb
Beste kamerawerk: Emmanuel Lubezki - The Revenant
Beste spesiale visuele effekte: Chris Corbould, Roger Guyett, Paul Kavanagh, Neal Scanlan - Star Wars: The Force Awakens
Beste produksie-ontwerp: Colin Gibson, Lisa Thompson - Mad Max: Fury Road
Beste kostuumontwerp: Jenny Beavan - Mad Max: Fury Road
Beste grimering en hare: Lesley Vanderwalt, Damian Martin - Mad Max: Fury Road
Beste klank: Lon Bender, Chris Duesterdiek, Martin Hernández, Frank A. Montaño, Jon Taylor, Randy Thom - The Revenant
Beste redigering: Margaret Sixel - Mad Max: Fury Road
Beste kortfliek: Operator
Beste kort-animasiefliek: Edmond
Beste Britse bydrae tot rolprentkuns: Angels Costumes